Document ID: 32000R2884

Kommissionens forordning (EF) nr. 2884/2000
af 27. december 2000
om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 31, stk. 14, og
ud fra følgende betragtninger:
(1) Rådets forordning (EF) nr. 2851/2000(3) fastsætter visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Polen. En af disse indrømmelser indebærer en differentiering af restitutionerne fra 1. januar 2001 for visse produkter henhørende under KN-kode 0405 som følge af ophævelsen af restitutionerne for disse produkter ved udførsel til Polen.
(2) De polske myndigheder har forpligtet sig til at sørge for, at kun de forsendelser af EF-smør, for hvilke der ikke er ydet restitution, kan indføres i Polen. I den forbindelse bør der indsættes en artikel i forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter(4), senest ændret ved forordning (EF) nr. 2357/2000(5), med fastsættelse af pligt til at fremlægge en attesteret kopi af eksportlicensen, hvorpå det specifikt er angivet, at de derpå anførte produkter ikke har nydt godt at eksportrestitutioner. For at fastslå forbindelsen mellem de indførte produkter og dem, der er angivet i eksportlicensen, skal den erhvervsdrivende ved indførslen i Polen fremlægge en attesteret kopi af udførselsangivelsen, hvorpå der skal være anført visse oplysninger, som henviser til eksportlicensen.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 174/1999 indsættes som artikel 20b:
"Artikel 20b
1. Følgende bestemmelser gælder for udførsel til Polen af produkter henhørende under KN-kode 0405 og omhandlet i artikel 1, litra e), i forordning (EF) nr. 1255/1999.
2. For de i stk. 1 omhandlede udførsler skal de kompetente polske myndigheder forelægges en attesteret kopi af eksportlicenser udstedt efter nærværende artikel og en kopi, der er behørigt forsynet med påtegning, af udførselsangivelsen for hver enkelt forsendelse. Udførslen kan ikke forinden have været genstand for en udførsel i et andet tredjeland.
3. Licensansøgningen og licensen skal indeholde følgende:
a) i rubrik 7 angivelsen 'Polen'
b) i rubrik 15 varebeskrivelsen ifølge den kombinerede nomenklatur (KN)
c) i rubrik 16 den ottecifrede KN-kode samt mængden angivet i kg for hvert af produkterne i rubrik 15
d) i rubrik 17 og 18 den samlede mængde af produkterne i rubrik 16
e) i rubrik 20 følgende angivelse: 'Smør til udførsel til Polen. Artikel 20b i forordning (EF) nr. 174/1999'
f) i rubrik 22 angivelsen 'Uden eksportrestitution'
g) licensen gælder kun for de således beskrevne produkter og mængder.
4. Licenser udstedt i henhold til nærværende artikel medfører en pligt til at udføre til den i rubrik 7 angivne destination.
5. Licensen udstedes straks efter ansøgningens indgivelse. Efter anmodning fra den pågældende udstedes der en attesteret kopi af den tildelte licens.
6. Licensudstedelsen giver ikke anledning til sikkerhedsstillelse.
7. Uanset artikel 9 i Kommissionens forordning (EF) nr. 1291/2000(6) kan licenserne ikke overdrages.
8. Licensen gælder fra udstedelsesdatoen som defineret i artikel 23, stk. 1, i forordning (EF) nr. 1291/2000 og indtil den efterfølgende 30. juni.
9. Medlemsstatens kompetente myndighed giver inden udgangen af februar måned for det foregående år Kommissionen meddelelse om antallet af udstedte licenser og mængden af det pågældende smør opdelt efter KN-kode.
10. Bestemmelserne i kapitel I anvendes ikke."
Artikel 2
Denne forordning træder i kraft den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2000.

Labels: 3
17
18